钦定古今图书集成/明伦汇编/氏族典/第230卷 > 杨奂
## 钦定古今图书集成/明伦汇编/氏族典/第230卷 > 杨奂

按《元史杨奂传》，“奂字焕然，乾州奉天人。金末，举进士
不中，教授乡里。金元帅崔立以汴京降，奂微服北渡。
冠氏帅赵寿之延致奂，待以师友之礼。戊戌，太宗诏
刘用之试诸道进士，奂试赋论第一。从监试官北上，
谒中书耶律楚材，楚材奏荐之，授河南路征收税课
所长官，兼廉访使。既至，招致一时名士，与之议政事”，
约束一以简易，公私便之。世祖在潜邸，驿召奂参议
京兆宣抚司事，累上书得请而归。乙卯，卒，赐谥“文宪。”